b'\n_START_ARTICLE_\nInovacija\n_START_SECTION_\nVlo\xc5\xbeitev prijave za pridobitev patenta za inovacijo\n_START_PARAGRAPH_\nVlo\xc5\xbeitev prijave za pridobitev patenta je nujna za inovatorja, zaradi za\xc5\xa1\xc4\x8dite intelektualne lastnine, \xc5\xa1e preden pride izdelek/storitev na trg. To je pomembno za dolgoro\xc4\x8dni razvoj podjetja, ki bo izdelek/storitev delal in tr\xc5\xbeil. Po vlo\xc5\xbeitvi prijave za pridobitev patenta mora inovator za\xc4\x8deti s krepko bitko za pridobitev patenta, saj bo moral brskati med celo goro podobnih izumov, pri tem je pametno uporabljati doma\xc4\x8de strokovnjake, ker bodo najcenej\xc5\xa1i in se zelo dobro spoznajo na tehni\xc4\x8dni jezik,- strokovno latov\xc5\xa1\xc4\x8dino.\n_START_SECTION_\nInovacijski proces\n_START_PARAGRAPH_\nInovacijski proces je proces, skozi katerega gre inovacija od ideje do inovacije, ki se je potrdila na trgu._NEWLINE_Zamisel ali ideja je rezultat najvi\xc5\xa1je umske dejavnosti, ki nakazuje uresni\xc4\x8ditev ali izvedbo \xc4\x8desa. Je zamisel. Ideja (\xc5\xa1e) ne re\xc5\xa1uje problema niti ne pomeni, da je to pravi korak do re\xc5\xa1itve dolo\xc4\x8denega problema. _NEWLINE_Iznajdba ali invencija je nova zamisel, ki je obetavna in re\xc5\xa1uje problem ali nere\xc5\xa1eno potrebo, ni nujno pa da se v prihodnosti izka\xc5\xbee kot uporabna. Je rezultat raziskovalnega dela. Nana\xc5\xa1a se lahko na nov proizvod, storitev, proces ali sistem. Mo\xc5\xbena je za\xc5\xa1\xc4\x8dita in tr\xc5\xbeenje pravice intelektualne lastnine, \xc4\x8de je tehni\xc4\x8dno izvedljiva in funkcionalna. _NEWLINE_Potencialna inovacija je do uporabnosti dognana invencija, ki pa \xc5\xa1e ni dala nove koristi, ki bi bila potrjena na trgu. Je rezultat razvoja, ki se pojavi v obliki izdelave prototipa ali uspe\xc5\xa1no izvedene poskusne proizvodnje. Mo\xc5\xbena je za\xc5\xa1\xc4\x8dita in tr\xc5\xbeenje pravice intelektualne lastnine, npr. patenta, preden je proizvod skomercializiran. _NEWLINE_Inovacija je uporabna novost, katere koristnost se je potrdila na trgu. Prina\xc5\xa1a novo, ve\xc4\x8djo uporabnost v obliki dviga kakovosti, ni\xc5\xbeanja stro\xc5\xa1kov, dviganja ugleda podjetja, omejevanja konkurence itn. Je rezultat razvojno-raziskovalnega dela pri katerem je za realizacijo na trgu potreben celovit poslovni pristop.'